Zik-nni ḥekkun-d ɣef yiwet n taǧǧalt, yemmut urgaz-is nettat mazal-it meẓẓiyet. Argaz-is yeǧǧa-as-d sebɛa n warraw-is. Nettat meskint d tagelilt. Ma ur d-tewwi ara talqimt i warrawis, ulac win ara sen-d-yekken deg yimi n tewwurt, ur sɛin ḥedd d lwali ala Ṛebbi d yemmatsen. Akken ad d-tawi lqut i warraw-is txeddem ɣer medden. Yal tasemhut s lecɣal-s : Deg unebdu tjemmeɛ-d iniɣman, tettḥuccu asaɣur, tettagem-d aman seg tala. Ma deg tegrest tzeddem-d isɣaren, tettawi-d amegruc seg lemɛinṣra. Deg ḥartadem tleqqeḍ azemmur. Win i wumi texdem ccɣel ad as-d-yefk akk ayen yelhan ; ttaken-as-id zzit, tazart, lfakya, lxeḍra…atg. S waya-agi i d-tessenker arraw-is.